# data[].attributes.headline
Szakmódszertani, digitális és nyelvi kompetenciák fejlesztése a Vasváriban - Szegedi SZC Vasvári Pál Gazdasági és Informatikai Technikum

# data[].attributes.subject
Szakmódszertani, digitális és nyelvi kompetenciák fejlesztése a Vasváriban - Szegedi SZC Vasvári Pál Gazdasági és Informatikai Technikum

# data[].attributes.body
Az intézmény első Erasmus+ mobilitási projektjében a részt vevő 14 munkatárs módszertani, digitális és nyelvi készségeit fejlesztette külföldi továbbképzéseken. A projektben nyelvtanárok, informatika és közgazdász tanárok, illetve az iskolavezetés is részt vett. A modern ismeretek iskolai alkalmazásának köszönhetően a tanórák izgalmasabbá, változatosabbá, a pedagógusok pedig motiváltabbá váltak, így a szakmai fejlődés pozitív hatásaiból az egész iskola profitálhat.

# data[].attributes.headline
No Stereotypes But Diversity – Budapest XIII. Kerületi Ady Endre Gimnázium

# data[].attributes.subject
No Stereotypes But Diversity – Budapest XIII. Kerületi Ady Endre Gimnázium

# data[].attributes.body
Négy iskola két évig dolgozott az előítéletek és a sztereotípiák megértését támogató módszerek alkalmazásán ebben az Erasmus+ projektben. Olyan megoldásokat kerestek, amelyek lehetővé teszik egy toleránsabb gondolkodásmód és egy békésebb világ kialakítását, miközben a diákok készségeinek és kompetenciáinak fejlesztése is komoly hangsúlyt kapott. A közös munka során összeállítottak egy módszertani gyűjteményt, ami hasznos segítséget jelenthet a társadalmi befogadás témakörének feldolgozásához bármelyik iskolában.

# data[].attributes.headline
Zöld Árnyalatok a szakképzésben és a munkaerőpiacon délen – Miskolci SZC Martin János Szakközépiskolája és Szakiskolája

# data[].attributes.subject
Zöld Árnyalatok a szakképzésben és a munkaerőpiacon délen – Miskolci SZC Martin János Szakközépiskolája és Szakiskolája

# data[].attributes.body
Modern, rendszerszemléletű iskola és a korszerű követelményeknek megfelelő képzés – ezt érte el az intézmény az Erasmus+ projektjének köszönhetően. Többségében sajátos nevelési igényű diákjaik valós munkatapasztalatot szerezhettek külföldön; oktatóik és tanáraik pedig szakmai látogatásokon, továbbképzéseken vehettek részt. A megismert módszereket, technológiákat és a környezettudatos szemléletet beépítették a mindennapi folyamatokba, ezáltal erősödött a diákok tanulási motivációja, ami hozzájárul az iskolai lemorzsolódás csökkenéséhez is.

# data[].attributes.headline
Grandis XXI. - Vocational Education for Interprofessional Elderly Care in the 21st century – PROMPT-H Számítástechnikai Oktatási, Kereskedelmi és Szolgáltató Kft., Gödöllő

# data[].attributes.subject
Grandis XXI. - Vocational Education for Interprofessional Elderly Care in the 21st century – PROMPT-H Számítástechnikai Oktatási, Kereskedelmi és Szolgáltató Kft., Gödöllő

# data[].attributes.body
Az Erasmus+ partnerség - kisvállalkozások, két egyetem, szakképző és felnőttképző szervezetek összesen öt országból – online képzést fejlesztett szociális gondozók digitális készségeinek fejlesztésére. A képzés azokat a 21. századi digitális távgondozási és kommunikációs eszközöket mutatja be, amelyekkel a szociális gondozók segíthetik az idős emberek önálló életvitelét fenntartani, fizikai és mentális jólétüket, szociális hálójukat megőrizni, és amelyek egyben a gondozók munkáját is megkönnyítik. A nagy sikerrel zárult kísérleti képzésben szociális gondozók, szociális és egészségügyi szakképzésben oktató tanárok és tanulók vettek részt.

# data[].attributes.headline
Capacity Building in the Social Sector through the Development of Volunteer Programs at Social Institutions in the CEE Region – Önkéntes Központ Alapítvány, Budapest

# data[].attributes.subject
Capacity Building in the Social Sector through the Development of Volunteer Programs at Social Institutions in the CEE Region – Önkéntes Központ Alapítvány, Budapest

# data[].attributes.body
Önkéntesek bevonásával segítették a szociális intézményekben élők és dolgozók mindennapjait a SoVol című Erasmus+ projektben. A partnerek kézikönyveket és módszertani útmutatókat hoztak létre, valamint képzéseket is szerveztek az érintetteknek. Az önkéntesek által a dolgozók extra segítséget kaptak, a gondozottak számára pedig új szolgáltatások és programok váltak elérhetővé. A projekt hosszú távú hatása, hogy a partnerek által kidolgozott szakmai útmutatók segítségével a szociális intézmények maguk is képessé válnak hatékony önkéntes programok kialakítására és működtetésére.

# data[].attributes.headline
Let it be vol. 2 - Shared Wisdom – Együttható Egyesület, Budapest

# data[].attributes.subject
Let it be vol. 2 - Shared Wisdom – Együttható Egyesület, Budapest

# data[].attributes.body
A fiatalokkal foglalkozó szakemberek kiégésével, illetve annak kezelésével foglalkozott ez az Erasmus+ projekt, amelyben ifjúsági szervezetek képviselői, kortárs segítők, pszichológusok, mentorok és animátorok vettek részt. Számukra képzést szerveztek, ahol megismerhették a peer szupervízió módszerét, amellyel kezelhetők a belső feszültségek és ellentmondások. A tapasztalatok alapján egy kiadványt is készítettek, amelyben a tréning és a módszer legfontosabb lépései mellett esettanulmányokat is bemutattak.

# data[].attributes.headline
Párbeszéd a Roma Nőkért – Bagázs Közhasznú Egyesület, Budapest

# data[].attributes.subject
Párbeszéd a Roma Nőkért – Bagázs Közhasznú Egyesület, Budapest

# data[].attributes.body
A roma nők csoportja az egyik legkevésbé képviselt és leginkább kiszolgáltatott társadalmi réteg. Ennek az önkéntesek és szakértők bevonásával megvalósult Erasmus+ projektnek ők álltak a középpontjában. A projekt célja az volt, hogy a dányi cigánytelepen felépítsenek egy erősnői közösséget, akik a helyi problémák megoldásának is aktív részesei lehetnek. Különböző szituációs gyakorlatok, foglalkozások és beszélgetések segítségével érték ezt el, a drogproblémák megjelenését is hatékonyan kezelő összefogásuk pedig más települések számára is példaértékű lehet.